
Prome Minister ta atendiendo reunionnan na Nacionnan Uni 

Riba e di dos dia na Nacionnan Uni, Prome Minister Evelyn 
Wever-Croes a atende varios reunion, y a papia na diferente 
conferencia, treciendo punto di bista di Aruba y di Reino 
padilanti, di kico Gobierno ta haciendo na Aruba y unda e isla 
mester di mas atencion. 


== 


Prome Minister a indica cu na Aruba, compara cu otro paisnan 
presente na Nacionnan Uni, e posicion di hende muhe ta hopi 
bon. Gobierno ta consCiente si, cu tin espacio pa mehoracion, 
y lo traha riba esakinan tambe. Pa por yega na un nivel di 
igualdad, Gobierno lo traha riba empodera nos mucha muhenan 
mas, pa asina nan tin mas oportunidad den bida. Tambe lo guia 
nan y duna nan e informacionnan necesario, cu e meta pa crea 
interes den nan pa sigui nan educacion den e area di STEM, 
cu ta e area technico, garantisando asina mas oportunidad 
laboral den futuro. Gobierno lo traha tambe na empodera e 
mucha muhenan cu mas oportunidad economico, y traha riba 
proteccion di e ser femenino contra abuso y violencia. 


Durante e reunionnan na Nacionnan Uni, Prome Minister a 
haya di UN Women, e resultado di e revision cu nan a haci di 
e sistema na Aruba, y nan a duna e puntonan, na unda nan ta 
wak cu por bin mehoracion. Prome Minister a indica cu e bon 
di tur esaki ta, cu UN Women ta dispuesto pa yuda Aruba y a 
duna fondo pa cu esaki. 


"Mi dianan na Nacionnan Uni ta yena di informacionnan 
valioso, y hopi inspiracion. Cu esaki mi lo bolbe bek Aruba, 
cu e compromiso, pa sigui traha pa mehora e posicion pa nos 
mucha muhenan, y hende muhenan na Aruba", Prome Minister 
a expresa. Ei 


CU COVID-19 

“Awe, como pueblo, nos ta para firme, despues di a pasa den e tormenta 


aki y a sali victorioso”” 


aE.. 


nos compromiso pa construi un Aruba mas fuerte y mas 
resiliente. 


“Mi ta gradici cada ciudadano pa e resiliencia y solidaridad 
demostra pa cada un di boso. For di momento cu e prome 
casonan die virus a drenta, nos a demostra cu union ta nos forsa. 
Hunto nos a enfrenta circumstancianan dificil. Sinembargo, 
door di determinacion inkebrantabel y un compromiso comun 
pa otro, nos a sali mas fuerte y mas resiliente cu nunca. 
Awe, como pueblo, nos ta para firme, despues di a pasa e 
tormenta Covid y a sali victorioso. E forsa uni, determinacion 
y perseverancia di nos Gobierno, profesionalnan di cuido, 
tur frontliners, y comunidad ta loke a yuda pa nos surpasa e 
retonan di e pandemia. 


Awe Aruba ta wak den futuro cu speransa y optimismo. E 
lesnan cu nos a siña di e pandemia, sin duda a yuda pa construi 
un nacion mas fuerte y mas prepara. Danki Aruba, danki na 
cada ciudadano di nos pais pa e determinacion pa saca Aruba 
for di e pandemia. Hunto nos a logra y hunto nos lo logra tur 
obstaculo cu presenta”, Prome Minister Evelyn Wever-Croes 
a enfatisa. 

Un diabierna 13 di maart 4, aña pasa, Aruba tawata den 


suspenso y observando e desaroyo di Covid 19 rond mundo. 
E sentimento di incertidumbre a biba den nos pueblo mientras 
e virus tawata causando hopi daño y cobrando bida di hopi 
hende. Ya di hopi tempran, e virus a wordo considera uno 
devastador y tawata mustra cu no por wordo deteni. Y riba e 
fecha aki, un diabierna, a marca un momento importante den 
nos historia, Aruba a wordo confronta cu e prome casonan di 
Covid-19. 


Prome Minister Evelyn Wever-Croes e diabierna ey, mesora a 
yama un conferencia pa notifica pueblo di Aruba riba e noticia 
cu, apesar cu Gobierno a bin ta haciend tur esfuerso, tawata 
inevitabel pa e virus drenta. Aruba, pa casi tres luna despues 
di e prome noticianan di Covid-19, a haya e prome 2 casonan. 
E accionnan y medidanan cu Gobierno di Aruba a tuma, bou 
liderazgo di Prome Minister, tawata crucial pa contene y stop e 
virus di plama y pa protehe nos pueblo. 


Laga nos refleha riba e ultimo 4 añanan desde cu Covid a 
drenta Aruba, y recorda e resiliencia y union cu nos pueblo a 
mustra durante e pandemia. Apesar di reto y dolor causa na 
hopi hogarnan cu perdida di sernan keri, nos a uni y reafirma 

pensamento y nos accionnan ta locual ta refleha con hopi 
balor nos ta duna na inclusion di e hende muhe. Pesey ta bon 
pa prome cu tur cos, nos ta honesto cu nos mes, wak den spiel 
y puntra nos mes, con inclusivo nos mes ta na e momentonan 
aki nan. 


Mayoria di nos a wordo educa pa pensa na cierto manera 
como parti di nos cultura. Nos mente ta yena cu prehuicio 
inconsientemente. Por ehempel, puntra bo mes si bo ta huzga 
un hende muhe a base di su color di cuero, su preferencia 
sexual, su forma di peña of su peso. Presta atencion ora bo 
mira un hende muhe diferente na abo of cu bo a custuma di 
mira. Kico ta locual ta prome cos cu ta bini na bo mente? Bo 
ta cera porta pe of bo ta habri porta pa inclui e hende muhe 
aki? Con consciente bo ta di locual ta pasa den bo mente, e 
prehuicio pa cu otro? 


Ta locual nos ta pensa y kere ta locual ta crea nos realidad y 
ta determina nos accionnan. Pa e motibo aki, ta bon pa cada 
un di nos cultiva un mentalidad di abundancia, resiliencia y 
confiansa den nos mes. Tene na cuenta, e limitacionnan cu nos 
ta percibi specificamente, ta imponi door di nos mes y ta den 
nos man pa surpasanan. Ta nos mes mester crea aceptacion 
pa nos mes pa asina nos por acepta y inclui otro. 

Diabierna pasa Dia Internacional di Hende Muhe, Minister 
Maduro di Finansa y Cultura tabata tin e placer pa haci apertura 
di e conferencia dedica na e hende muhenan di Aruba cu e 
siguiente discurso. 


Bon Bini na e Conferencia di Hende Muhe 2024, awe riba nos 
dia special, Dia internacional di Hende Muhe. 


Un dia importante pa reflexiona, reconoce e balor, celebra e 
exito y contribucion di e hende muhe na Aruba y rond mundo. Ta 
un dia pa reflexiona riba e caminda pa yega na mas inclusion, 
fortificacion y igualdad. 


Como hende muhe y mandatario di nos Pais, e ta un honor pa 
mi ta para dilanti di boso y trata e tema di e aña aki cual ta, 
"Inspira Inclusion pa Hende Muhe”. 


Un tema cu e mensahe poderoso pa nos no basila y bay den 
accion di biaha pa percura pa inspira tur hende rond di nos pa 
inclui e hende muhe den tur esfuerso pa logra un miho mundo 
pa nos tur. E hende muhe tin cualidades importante manera 
resiliencia, bondad, creatividad, forsa mental, conocemento, 
hermandad y corahe pa logra metanan proponi. E ta e tarea di 
un y tur pa percura pa crea un ambiente unda e hende muhe 
independiente di nan antecedente, identidad of circumstancia, 
ta sinti'e respeta, balora y empodera den nos comunidad. 

Inspira inclusion ta un proceso continuo cu ta rekeri esfuerso 
y compromiso continuo di cada un di nos y tambe di 
organisacionnan den nos comunidad. Pa nos por extende nos 
man pa inclui otro, nos mester inclui nos mes prome. Inclusion 
ta cuminsa cerca cada un di nos. Laga nos keda firme, papia 
cla y traha e caminda pa un futuro unda cada hende muhe ta 
sinti su mes fortifica, respeta, balora y inclui. Ta na momento 
cu nos conoce y inclui nos mes, nos por inspira otro y crea un 
ambiente di inclusion pa otro. Pesey riba e Dia aki internacional 
di Hende Muhe, laga nos compromete nos mes pa semper 
inclui nos mes prome pa asina nos por ta habri pa inclui otro. 
Den e bida aki, ban inclui y no limita nos mes. 


Y pensando riba mi mes, laga mi caba e discurso aki ta inclui 
mi mes ta canta, aunke mi mes no ta un cantante. Y ya cu 
Barbie ta na moda y den mi cabes mi mes ta un Barbie, laga 
mi no limita mi mes y canta. 


Mami sweet su barbie bon lanta 
Mi coloña ta parce Miss Dior, 
Mi sa ki e conan ta 

Nan ta yama mi Xiomara, 

Mi so, mi'n falta nada... 
Nada.... 

Mi mes ta nabega.... 


Pabien na tur hende muhe, e ser balente cu nos nos bon Dios 


a crea. Y na hende homber danki pa boso sosten di semper. 
Nos ta stima boso. 8 

CONOCE Y KERE DEN BO MES 

Pa bo por inspira otro, ta importante pa bo conoce y kere den 
bo mes prome. Conoce bo mes di berdad, honra bo forsanan, 
reconoce bo debilidadnan y cultiva compasion pa cu nos mes. 
No limita bo mes basa riba expectativanan social. Tribi pa 
sofia y busca pa sa kico ta bo proposito den bida. Conociendo 
bo mes, bo ta sinti bo mas sigur y esey ta locual lo yuda pa 
inspira otro pa nan tambe cera conoci y kere den nan mes. Di 
e manera aki nan no lo sinti diferente y exclui, sino sigur di sa 
cu nan ta inclui desde e momento cu den nan mente nan dicidi 
esey. 


Ta na momento cu nos conoce nos mes, nos por fomenta 
activamente inclusion y empodera hende muhenan pa 
reconoce nan potencial y construi un 
futuro miho pa nos tur. Un mundo unda 
e muhenan ta sintinan respeta, balora, 
scucha y empodera pa progresa. 


INCLUSION TA INVERSION 

Inclusion ta inversion den bo mes. Educa 
bo mes. Desaroya bo mes personal y 
profesionalmente. Busca semper un 
oportunidad pa crece y sali for di bo zona 
di confort pa logra bo metanan. Disfruta di 
bida. Practica un hobby, pasa tempo cu bo 
sernan keri, trece alegria y satisfaccion den 
bo bida, aprecia e beyesa rond di bo. Duna 
bo mes amor y cuido. Den persigui nos meta 
y aspiracionnan, no lubida e importancia di 
cuido personal, descanso y recuperacion. 
Puntra bo mes, "Mi ta tuma e descanso cu 
mi merece? Mita permiti mi mes descansa?" 
Tene na cuenta, fortificacion di berdad ta 
bin for di un luga di balansa y consciencia 
di nos mes. Pa practica inclusion bo mester 
ta consciente di locual ta sucede den bo. 


It's hard to keep an open mind if you do not 
have an open heart. Ta dificil pa mantene un | 
mente habri si bo no tin un curason habri. 


INCLUI BO MES SEMPER 
Inclusion tin di haber cu nos mentalidad. | 

Minister Maduro di Finansa ta informa: 


FITCH TA "UPGRADE" ARUBA CU UN "POSITIVE 
OUTLOOK’ DEN NAN EVALUACION ECONOMICO 
Y FINANCIERO 


Ta reconoce e trabou serio pa recobra e credibilidad financiero di nos Pais 


importante cu ta hiba Aruba mas cerca di e ‘investment rating’ 
cu nos Pais tabata goza di dje cerca Fitch net prome cu e 
pandemia. 

Minister Maduro ta gradici tur persona y instancia cu a reuni 
cu Fitch, specialmente e ekipo di Departamento di Finansa cu 
a haci un trabou grandi pa percura pa e trabounan haci por a 


keda splica y prueba na Fitch Ratings. Masha danki y pabien 
na Pueblo di Aruba cu e logro bunita aki na bienestar di Aruba. 


CONTACT US 


= FitchRatings 


RATING ACTION COMMENTARY 


Fitch Revises 
Aruba's Outlook 
to Positive; 
Affirms at 'BB+' 


Wed 13 Mar, 2024 - 13:08 ET 

Fitch Ratings - New York - 13 Mar 2024: Fitch Ratings 
has affirmed Aruba's Long-Term Foreign-Currency 
Issuer Default Rating (IDR) at 'BB+' and revised the 
Rating Outlook to Positive from Stable. 

Diaranson Minister Maduro di Finansa a ricibi e grato noticia 
cu e compania di rating Fitch Ratings ta revisa nan mira riba 
Aruba, di stabiel pa positivo. Esaki ta un 'upgrade' cu ta refleha 
e bon direccion di Aruba su economia y finansa publico. 


Na februari Fitch Ratings tabata na Aruba pa asina por haci un 
evaluacion economico y financiero di nos Pais. Nan a reuni cu 
varios persona y instancia pa asina por formula nan opinion cu 
ta keda refleha den e rapport cu a keda publica diaranson 13 di 
maart 2024 cu ta disponibek via https://www.fitchratings.com/ 
research/sovereigns/fitch-revises-aruba-outlook-to-positive- 
affirms-at-bb-13-03-2024. 


Den su rapport Fitch Ratings ta duna reconocemento na e 
trabou serio cu ta wordo haci pa Aruba por recobra e credibilidad 
financiero cu a keda afecta den e añanan di e pandemia. Fitch 
ta duna Aruba credito pa e desicionnan fiscal cu a wordo tuma 
pa stabilisa Aruba su finansa publico. Fitch ta positivo tambe 
riba e manera cu Aruba a bin ta maneha e debe y e disciplina 
financiero hiba pa por baha debe di Aruba. Ta pasonan 

18 di maart 2024 


MINISTERNAN ENDY CROES Y GEOFFREY WEVER 
A FIRMA MOU CU STENDEN UNIVERSITY 


Dialuna 11 di maart 2024 tabata tin un encuentro entre 
representantenan di Stenden University hunto cu minister 
Endy Croes y Minister Geoffrey Wever. 


E Ministerio di Asuntonan Economico y e Ministerio di 
Educacion a uni forsa cu e universidad pa lansa un programa 
di intercambio di studiante universitario for di Hulanda. E 
Memorandum di Entendemento (MoU), ta traha e caminda pa 
studiantenan di Stenden University bin biba y studia na Aruba. 


"Nos ta buscando pa duna mas bida na nos centro di ciudad, y 
cu un intercambio di studiantenan manera esun aki, nos centro 
ta bira un luga unda educacion y diferente cultura ta encontra 
y convivi," Minister Geoffrey Wever a menciona, sperando 
cu esaki lo yuda mas aun trece mas movecion y energia den 
curason di Oranjestad. 


GobiernodiArubarecientementeainicia e proceso patransforma 
e ex-edificio di Ministerio Publico (OM) den Oranjestad den 
un compleho di apartamento pa studiante, como parti di 
diferente iniciativanan di Minister Wever pa revitalisa e centro 
di Oranjestad. Parti di e vision di Minister Geoffrey Wever ta 
pa mas hende cuminsa biba den centro di Oranjestad y pa 
edificionan bandona wordo renoba, especialmente cu destino 
pa studiante. "Nos kier trece mas hende biba den centro, e 
MoU ta a reitera e vision aki". mm 

Minister Geoffrey Wever: 


TRABOUNAN DI RESTORACION DI CAS VENERANDA 
DEN CENTRO DI ORANJESTAD A START 

"Cas Veneranda ta un di e edificionan mas iconico di 0 
y semper a duel mi cu e tabata den deterioro. Ora mi a bira 
Minister di Economia e restoracion di Cas Veneranda tabata 
un di nos prome proyectonan. Mi vision 'from day one' tabata 
pa crea e sinergia necesario pa subi cantidad di persona cu 
ta frecuenta den Oranjestad, y cu esaki, e restauracion di Cas 
Veneranda tabata un di e puntonan focal. Sinembargo, pa 
realisa esaki no tabata facil." 


Ministerio di Economia a asigna fondo for di su mesun 
presupuesto pa inverti den e proyecto aki, y lo logra reubica 
e Departamento di Asunto Economico pa Cas Veneranda. E 
paso aki a haci e restauracion posibel. "Mi ta hopi contento 
cu despues di henter e esfuerso di e ultimo dos añanan awe 
nos por bisa cu e restauracion di Cas Veneranda ta cuminsa," 
segun Minister Geoffrey Wever. 

E renovacion ta refleha e dedicacion di e Ministerio di Economia, 
Comunicacion y Desaroyo Sostenibel pa inverti den centro di 
Oranjestad. 


Renobacion di Cas Veneranda lo brinda no solamente espacio 
nobo pa oficina pero tambe lo ta ekipa cu panelnan solar pa 
reduci e gastonan mensual di coriente, aire condiciona eficiente 
y insulacion— tur esakinan necesario pa transforma e edificio 
den uno mas sostenibel y “environmentally friendly" posibel. 
Adicionalmente, lo tin un espacio pa huur pa un restaurant, y 
tambe lo tin area pa reunion y conferencia. 


Durante ultimo lunanan, trabounan preparativo a ser ehecuta 
den preparacion pa e restauracion, poniendo gran enfasis riba 
conservacion di e integridad structural y e balor historico di e 
edificio. 


Minister Wevertasubrayacuereubicaciondiedepartamentonan 
di gobierno pa e centro di Oranjestad ta un di e strategianan 
pa yuda atrae mas bishitante durante oranan di oficina, y di e 
manera aki, ta beneficia e establicimentonan comercial den e 
bisindario tambe. Durante su discertacion, Minister di Asunto 
Economico, Comunicacion y Desaroyo Sostenibel, Sr. Geoffrey 
Wever, a enfatisa cu e proyecto aki ta un paso importante den 
e plan di revitalisacion di Oranjestad. 8 

di trabou adecuado, p'esey diferente renobacion a tuma luga y 
edificionan nobo a wordo adkiri pa Cuerpo Policial. 


Por ultimo, e di tres pilar cu ta inverti den dje ta percura pa 
cumpra materialnan pa e Agentenan Policial por eherce 
nan trabou. Asina a inverti den proyecto di camara, radar, 
portofoons, ICT, bulletproofvests y computers. 


Awe nan ta haya nan fleta nobo pa por brinda un bon servicio 
na nos comunidad pero na mes momento garantisa nan propio 
siguridad mucho mas miho. 


Danki na tur e Agentenan cu a participa den e rondanan di 
consulta, danki pa boso aporte y feedback pa cu e escogencia 
di e vehiculonan aki. mm 


Diamars merdia, conhuntamente cu Cuerpo Policial di Aruba, 
Minister di Husticia y Asuntonan Social sr. Rocco Tjon a haci 
entrega di e vehiculonan nobo pa Cuerpo Policial. Un pabien 
na henter e ekipo di Cuerpo Policial, Yrausquin & Sons y 
Ministerio di Husticia y Asuntonan Social cu a lidera e proyecto 
aki. 


Cuerpo Policial t'ey pa garantisa siguridad. Recien ainda, un 
investigacion a mustra con criminalidad a baha y cu Aruba ta e 
pais mas 'safe' den nos region. 


Palogra esaki Ministerio di Husticia y Asuntonan Social ta inverti 
den tres pilar. Na prome luga, ta percura pa e organisacion 
ta uno dinamico pa por combati criminalidad, p'esey tin un 
reorganisacion andando. Na di dos luga ta crea condicionnan 

Diadomingo ultimo, Minister di Ensefiansa y Deporte Endy 
Croes a acudi na Asamblea di Confederacion Centroamericano 
y di Caribe di Fédération Internationale de Basketball (FIBA) 
cu a tuma luga na Hyatt Place Aruba Airport. Pa prome biaha 
Aruba tabata e anfitrion di un asamblea di e magnitud aki, unda 
21 pais a participa. Varios presidente y secretario general di 
region tabata presente den e ocasion aki. 


Minister Endy Croes y secretaria general di Comite Olimpico 
Arubano Sra. Nicole Hoevertz a duna un discurso na e apertura. 
Durante e evento aki a duna Sr. Yamil Bukele bonbini, kende 
ta ruman homber di presidente di El Salvador. Ademas, Sr. 
Yamil Bukele ta Minister di Deporte na EI Salvador y ta forma 
parti di e organisacion di FIBA. Pa finalisa, Minister Endy Croes 
a gradici Aruba Basketball Bond cu a organisa e tremendo 
asamblea aki cu sosten di Lotto pa Deporte, SSA y Gobierno 
di Aruba y a desea tur participante hopi exito. MN 

MINISTER ENDY CROES A ATENDE E 
CONFERENCIA DI HENDE MUHE 2024 


Dia 8 di maart ultimo en conexion cu Dia Internacional di Hende 
Muhe, Minister Endy Croes acompaña pa su kerida esposa 
Dilailah Croes - Odor a atende e conferencia dedica na e ser 
femenino. Despues di 4 aña Gobierno di Aruba a organisa e 
conferencia cu e aña aki a hiba e tema "Inspira Inclusion di 
Hende Muhe”. Un mainta educativo cu a conta cu alrededor 
di 850 participante y diferente orado. Durante e encuentro aki 
diferente lider femenino a hiba palabra y a comparti informacion 
valioso relata na inclusion di hende muhe den nos sociedad. 
Minister Xiomara Maduro, Minister President Evelyn Wever — 
Croes a hiba discurso elocuente pa inspira e hende muhenan. 


Tambe, tabatin video di hopi emotivo di Parlamentario Setty 
Christiaans — Yargazaray, unda cu el a comparti su motibonan 
pa drenta politica, el a conta di su lucha cu e malesa auto- 
inmunologico y su determinacion pa surpasa e retonan di e 
malesa. Sigur un di e “highlight” di e mainta tabata e momento 
cu Jeon subi escenario y dedica e cancion Miss Dior como 
un serenata pa e damanan. Un programa amplio for di 
cuminsamento te final cu canto, discurso, panel, pero tambe 
a inclui presentacion y video hopi informativo, emocional y 
impactante. E mainta a clausura cu presentacion espectacular 
di e percusionista Sra. Jennifer van der Biezen, kende a pone 
un tremendo ambiente riba e scenario, esnan presente por 
a balia riba e tono di su musica. Pa finalisa, Minister Endy 
Croes ta felicita Minister President Evelyn Wever — Croes y e 
comision organisando pa organisa un exitoso conferencia. 


Diaranson 15 Maart 2024 


MINISTER ENDY CROES A BISHITA FATIMA 
COLLEGE NA DAKOTA 


En conexion cu nos Dia Nacional 18 di maart 2024 

preguntanan. Tambe, Minister Endy Croes por a aprecia loke 
e alumnonan di klas 6 a traha en conexion cu Dia di Himno y 
Bandera. Ademas di esaki, e mandatario a informa e alumnonan 
di diferente actividad cu ta tuma luga dia 18 di maart. 


Sra. Merveline de Cuba, kende ta maestra di Fatima College a 
expresa di ta contento cu e bishita di Minister Endy Croes na 
nan scol. Sra. de Cuba a enfatisa cu e dia a bay hopi bunita, 
e alumnonan tabata hopi curioso y a haci e mandatario hopi 
pregunta relaciona cu nos Himno y Bandera pa asina nan 
conoce un poco mas di nos historia. Pa conlcui, Minister Endy 
Croes ta gradici cabesante suplente Sra. Roga, alumno- y 
maestronan pa e bunita recepcion. Alabes ta desea nan un 
feliz Dia di Himno y Bandera. 8 

Minister Endy Croes a continua cu su bishita escolar en 
conexion cu nos celebracion di Himno y Bandera. Diaranson 
mainta, Minister Endy Croes a bishita scol basico Fatima 
College na Dakota. Na yegada e mandatario di Ensefiansa 
y Deporte a ricibi un caluroso bonbini pa cabesante suplente 
di e scol Sra. Swinda Roga, staf, alumno — y maestronan. E 
alumnonan a haya e oportunidad pa saluda e mandatario y 
canta nan himno di scol. 


Despues di esaki, Minister Endy Croes a bishita klas 3 y 6 
unda cu el a duna un charla y a comparti un rato ameno cu e 
alumnonan. Minister Endy Croes a enfatisa riba e importancia 
di e celebracion di nos Himno y Bandera. Nos simbolonan cu 
ta yena nos cu orguyo. Minister Endy Croes a keda sorprendi 
cu varios pregunta cu el a ricibi y cu amor el a contesta tur e 

Mi pais y bandera ta importante 
pasobra...... 

Hurto nos ta recuperando / 


13 maart 2020 - 13 maart 2024 


Gabinete Wever -Croes || 

Gabinete Wever-Croes 


Riba Dia di Himno y Bandera di Aruba, nos ta 
uni den celebracion, honrando e herencia ricu di 
nos isla y e orguyo cu ta core den nos sanger. 
Mientras e melodia di nos Himno y e colornan di 
nos bandera ta baila orguyosamente den e 
biento, nos ta recorda e resiliencia y union cu ta 
defini nos como pueblo. 


Laga nos honra e balornan di libertad, 
diversidad, y solidaridad cu ta haci Aruba briya. 
Nos Himno, un sinfonia di speransa, y nos 
bandera un guia di orguyo, guiando nos 
padilanti cu determinacion sin duda na un futuro 
yena di promesa y prosperidad pa tur. 

